རྒྱལ་ཡོངས་སྲིད་གྲོས་ཀྱི་ཨུ་ཡོན་དང་།སི་ཁྲོན་ཞིང་ཆེན་རྔ་བ་ཁུལ་སྲིད་གྲོས་ཀྱི་ཀྲུའུ་ཞི་གཞོན་པ་དང་།ཁུལ་ནང་བསྟན་མཐུན་ཚོགས་ཀྱི་ཚོགས་གཙོ་སྟག་ཚ་དགོན་པའི་སྟག་ཚ་སྤྲུལ་སྐུ་སྐལ་བཟང་ཐུབ་བསྟན་ལེགས་བཤད་རྒྱ་མཚོས་རྩ་ཁྲིམས་དག་བཅོས་གནང་བར་མོས་མཐུན་ཡོད་པ་དང་།ཁོང་གིས་རྩ་ཁྲིམས་ནི་རྒྱལ་ཁབ་ཀྱི་རྩ་བའི་བཅའ་ཁྲིམས་ཡིན་ལ།རྒྱལ་སྐྱོང་བདེ་འགོད་ཀྱི་སྤྱིའི་སྒྲིག་ཡིག་ཀྱང་ཡིན།དུས་རབས་གསར་པར་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་རྒྱུན་འཁྱོངས་དང་འཕེལ་རྒྱས་གཏོང་ཆེད་དང་།ཁྱོན་ཡོངས་ནས་རྩ་ཁྲིམས་དང་བཅའ་ཁྲིམས་ལྟར་རྒྱལ་ཁབ་སྐྱོང་བའི་ཁྲོད་ཀྱི་ནུས་པ་འདོན་སྤེལ་བྱ་ཆེད་དང་།དུས་བབ་གསར་པའི་རྩ་ཁྲིམས་གསར་པར་བཟོ་བཅོས་བྱ་བ་ནི་དུས་བསྟུན་མདུན་སྐྱོད་དང་འོས་འཚམས་དགོས་ངེས་ཀྱི་བཟོ་བཅོས་རྒྱག་པ་ཞིག་རེད་ཅེས་བསྟན་པར་མ་ཟད།སྟག་ཚ་སྤྲུལ་སྐུས་བཤད་དོན།ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཀྲུའུ་ཞི་དང་ཀྲུའུ་ཞི་གཞོན་པའི་འགན་འཛིན་ཀྱི་ཐད་ནས་དག་བཅོས་བྱས་པར་ངའང་མོས་མཐུན་ཡོད།དེར་མ་ཟད།ངས་བསམ་པར་ད་རེས་རྩ་ཁྲིམས་བཟོ་བཅོས་ཁྲོད་གསར་དུ་བསྣན་པའི་འཆམ་མཐུན་དང་།སྐྱེ་ཁམས་དཔལ་ཡོན་སོགས་ཀྱི་ནང་དོན་འདི་དག་ནི་དངོས་ཡོད་དང་ཧ་ཅང་མཐུན་པས་དེར་མོས་མཐུན་དང་བརྩི་བཀུར་བྱེད་ཀྱི་ཡོད།གྲངས་ཉུང་མི་རིགས་ལས་རིགས་ཀྱི་ཨུ་ཡོན་དང་ཆོས་དོན་བགྱི་མཁན་གྱི་མི་སྣ་ཞིག་ཡིན་པའི་ཆ་ནས།ངས་བསམ་ན་ང་ཚོ་ཆོས་ལུགས་ལས་རིགས་ཁག་གི་ལས་དོན་མི་སྣས་ཁྲིམས་ལྟར་རྒྱལ་ཁབ་སྐྱོང་བ་སྐུལ་འདེད་གཏོང་བའི་འཕེལ་རིམ་ཁྲོད་ཚང་མས་སྣེ་ཁྲིད་དེ་བཅའ་ཁྲིམས་ལ་སློབ་སྦྱོང་དང་།ཁྲིམས་སྲུང་བ།ཁྲིམས་སྐྱོང་བ།བཅའ་ཁྲིམས་ལྟར་རང་ཉིད་ཀྱི་ཁྲིམས་མཐུན་གྱི་ཁེ་དབང་ལ་སྲུང་སྐྱོབ་བྱ་དགོསཞེས་བསྟན།